กินยาคุมถึงเม็ดที่ 13 แล้วกินตอน 07:40 แล้วนอนพักรู้สึกคลื่นไส้อาเจียนออกมาตอน 08:40-08:50 อาเจียนออกมาแค่นิดเดียวเหมือนว่ากินอาหารไปเยอะเกิน แบบนี้ต้องกินยาคุมใหม่เพิ่มไหมคะ แล้วยาคุมยังมีประสิทธิภาพอยู่ไหม
สวัสดีค่ะ หากทานยาคุมกำเนิดไปเมื่อเวลา 7.40 น. แล้วในเวลา 8.40 น. ได้มีอาเจียน อาจมีส่วนของยาคุมที่ยังย่อยไม่หมดปนออกมาได้ ซึ่งก็อาจมีผลทำให้ประสิทธิภาพของยาคุมกำเนิดลดลงไปได้ ดังนั้น แนะนำควรทานยาคุมไปใหม่อีก 1 เม็ดค่ะ โดยให้นำเม็ดของวันถัดไปมาทาน ส่วนในวันต่อๆ ไป ก็ให้นำเม็ดในลำดับถัดไปมาทานไปเรื่อยๆ ทั้งนี้ การทานยาคุมในแผงนี้ก็จะหมดเร็วขึ้น 1 วัน แต่ก็จะไม่ได้ทำให้ประสิทธิภาพในการป้องกันการตั้งครรภ์ลดลงแต่อย่างใด หากทานยาได้ถูกต้องอยู่ค่ะ คือทานตรงเวลาในทุกๆ วันค่ะ